Sülysáp Nagyközség Önkormányzata Képviselő-testületének

12/2010. (VIII. 26.) önkormányzati rendelete

a gyermekek védelmének helyi rendszeréről
EGYSÉGES SZERKEZETBEN

a módosításáról szóló 16/2010. (XI. 22.), a 25/2010. (XII. 28.), a 24/2011. (XII. 15.), a 6/2012. (III. 23.), a 20/2012. (X. 1.) és a 8/2013. (VI. 14.) önkormányzati rendelettel
Sülysáp Nagyközség Önkormányzatának (a továbbiakban: Önkormányzat) Képviselő-testülete a helyi önkormányzatokról szóló 1990. évi LXV. törvény 16. § (1) bekezdésével, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18. § (1) b) pontjával és (2) bekezdésével, továbbá a 29. §-ával kapott felhatalmazás alapján az alábbi rendeletet alkotja:

I.  Fejezet

Általános rendelkezések

1. A rendelet célja

1. § E rendelet célja, hogy megállapítsa azoknak az ellátásoknak és intézkedéseknek a helyi szabályait, amelyek alapján az Önkormányzat segítséget nyújt a településen élő gyermekek jogainak és érdekeinek érvényesítéséhez, szociális helyzetének javításához.

2. A rendelet hatálya

2. § (1) A rendelet hatálya kiterjed

a) a (2) és (3) bekezdésben foglalt eltéréssel a Sülysáp Nagyközség területén tartózkodó magyar állampolgárságú, valamint – ha nemzetközi szerződés másként nem rendelkezik – a letelepedett, bevándorolt, illetve befogadott jogállású, továbbá a magyar hatóságok által menekültként, oltalmazottként, illetve hontalanként elismert gyermekre és családjára;

b) a szabad mozgás és tartózkodás jogával rendelkező személyek beutazásáról és tartózkodásáról szóló törvény (a továbbiakban: Szmtv.) szerint a szabad mozgás és tartózkodás jogával rendelkező személyre, amennyiben az ellátás igénylésének időpontjában az Szmtv.-ben meghatározottak szerint a szabad mozgás és a három hónapot meghaladó tartózkodási jogát Sülysáp Nagyközség területén gyakorolja, és a polgárok személyi adatainak és lakcímének nyilvántartásáról szóló törvény szerint bejelentett lakóhellyel rendelkezik.

(2) A rendelet hatálya a rendkívüli gyermekvédelmi támogatás tekintetében az (1) bekezdésben foglaltakon túlmenően kiterjed az Európai Szociális Kartát megerősítő országok állampolgárainak a Magyar Köztársaság, azon belül Sülysáp Nagyközség területén jogszerűen tartózkodó gyermekeire is.

(3) E rendelet szerint kell eljárni az (1) és (2) bekezdésben meghatározott személyeken kívül a Sülysáp Nagyközség területén tartózkodó nem magyar állampolgárságú gyermek védelmében is, ha az ideiglenes hatályú elhelyezésnek, a nevelési felügyelet elrendelésének vagy az eseti gondnok kirendelésének az elmulasztása a gyermek veszélyeztetettségével vagy elháríthatatlan kárral járna. A Magyar Köztársaság területén a szabad mozgás és tartózkodás jogával rendelkező és Sülysáp Nagyközségben szokásos tartózkodási helyet létesítő gyermek védelmét szolgáló eljárás során e törvény rendelkezéseit kell alkalmazni, feltéve, hogy a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről szóló 2201/2003/EK tanácsi rendelet vagy nemzetközi szerződés eltérően nem rendelkezik.

3. § E rendelet alkalmazásában 

a) gyermek: a Magyar Köztársaság Polgári Törvénykönyvéről szóló 1959. évi IV. törvény 12. §-a szerinti ​kiskorú, vagyis az a személy, aki a tizennyolcadik életévét még nem töltötte be, kivéve, ha házasságot kötött.

b) család: a szociális igazgatásról és szociális ellátásokról szóló 1993. évi III. törvény 4. § (1) c) pontja szerinti személyek közössége, vagyis az egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége.

II.  Fejezet

A gyermekek védelmének helyi rendszere

4. §  (1) Az Önkormányzat a gyermekek helyi védelmét pénzbeli vagy természetbeni ellátás, valamint személyes gondoskodást nyújtó gyermekjóléti alapellátások útján biztosítja, az alábbiak szerint:

a) pénzbeli – természetbeni ellátásként is nyújtható – ellátás: a rendkívüli gyermekvédelmi támogatás,

b) személyes gondoskodás keretébe tartozó gyermekjóléti alapellátások: 

ba) a gyermekjóléti szolgáltatás,

(2) a gyermekek napközbeni ellátása.

(3) A Képviselő-testület a gyermekjóléti alapellátások biztosítására felhasználható pénzügyi keretet évente az Önkormányzat költségvetésében állapítja meg.

5. § (1) A Képviselő-testület 

a) a rendkívüli gyermekvédelmi támogatással kapcsolatos hatáskörét, valamint az étkezési térítési díj mérséklése, elengedése ügyében való döntést a mindenkori szociális ügyekkel foglalkozó bizottságára (a továbbiakban: Bizottság), 

b) az étkezési díj behajtásával kapcsolatos jogkörét Sülysáp Nagyközség polgármesterére (a továbbiakban: Polgármester) 

(2) ruházza át. 

(3) Különlegesen sürgős esetben, amennyiben az idő múlásával a családban felmerült szociális krízishelyzet a családban nevelt gyermekek egészségét, épségét közvetlenül és akut módon veszélyeztetné, a rendkívüli gyermekvédelmi támogatást – a Bizottság felé való beszámolási kötelezettség mellett – a Polgármester is megállapíthatja.

III.  Fejezet

Pénzbeli és természetbeni ellátások

3. Rendkívüli gyermekvédelmi támogatás

6. § (1) Rendkívüli gyermekvédelmi támogatásban részesíthető a gyermek, ha az őt gondozó család időszakosan létfenntartási gondokkal küzd vagy a létfenntartását veszélyeztető rendkívüli élethelyzetbe kerül.   

(2) Elsősorban azokat a gyermekeket, illetve családjaikat kell alkalmanként rendkívüli gyermekvédelmi támogatásban részesíteni, akiknek 

a) az ellátásáról más módon nem lehet gondoskodni, és

b) az alkalmanként jelentkező többletkiadásaik – különösen a szociális válsághelyzetben lévő várandós anya gyermekének megtartását szolgáló, a gyermek fogadásának előkészítéséhez kapcsolódó, a nevelésbe vett gyermek családjával való kapcsolattartását, családba való visszakerülését elősegítő, továbbá betegség miatti vagy iskoláztatás céljából szükséges kiadások – miatt anyagi segítségre szorulnak. 

7. § (1) A támogatás egyszeri összege egy gyermek esetén legfeljebb 7.000 Ft, minden további gyermek után pedig legfeljebb 5.000 Ft lehet, azzal, hogy a gyermeket nevelő családnak nyújtott támogatás egyszeri, együttes összege nem haladhatja meg az öregségi nyugdíj mindenkori legkisebb összegét.   

(2) A családnak nyújtott rendkívüli gyermekvédelmi támogatás évente összesen a 100.000 Ft-ot nem haladhatja meg.

8. § (1) A gyermek – különösen a védelembe vett gyermek – érdekében a Bizottság 

a) előírhatja a megállapított rendkívüli gyermekvédelmi támogatás meghatározott cél szerinti felhasználását, 

b) dönthet a támogatás természetbeni ellátás formájában történő biztosításáról.

(2) Természetbeni ellátás különösen: 

a) az általános iskolás gyermekek tankönyv- és tanszerellátásának támogatása, 

b) a gyermekintézmények étkezési térítésének díjkedvezménye, 

c) a tandíj megfizetésének átvállalása, 

d) az egészségügyi szolgáltatás vagy ellátás költségeinek átvállalása.  

4. A rendkívüli gyermekvédelmi támogatás igénybevételének rendje

9. § (1) A rendkívüli gyermekvédelmi támogatás iránti kérelmet a gyermek törvényes képviselője nyújthatja be a Polgármesteri Hivatalban.  

(2) A rendkívüli gyermekvédelmi támogatás iránti kérelemhez csatolni kell: 

a) a kérelem indokolását és a megalapozottságát igazoló esetlegesen rendelkezésre álló bizonyítékokat, 

b) az egész családra kiterjedő jövedelemnyilatkozatot és az ezt alátámasztó, az igénylő és családja jövedelmi viszonyáról szóló igazolásokat,

c) az oktatási intézmény igazolását a fennálló tanulói jogviszonyról, amennyiben az hivatalból nem szerezhető be. 

10. §  (1) A rendkívüli gyermekvédelmi támogatás iránti kérelemről a Bizottság dönt, a kérelem benyújtását követő, soron következő ülésén, egyszerű szótöbbséggel, a kérelem indokoltsága és a család jövedelmi viszonyai alapján.

(2) A rendkívüli gyermekvédelmi támogatás iránti kérelem döntésre való előterjesztése előtt – de legalább évente egy alkalommal – a kérelemben, valamint a jövedelemnyilatkozatban szereplő adatok valódiságának megállapítása céljából környezettanulmányt kell készíteni a családnál. 

(3) A támogatási kérelmek elbírálása során – a jelen rendeletben szabályozott eltérésekkel – a közigazgatási hatósági eljárásról szóló törvény előírásait kell alkalmazni.

IV.  Fejezet

A személyes gondoskodás keretébe tartozó gyermekjóléti alapellátások

5. Gyermekjóléti szolgáltatás

11. §  (1) Az Önkormányzat által biztosított – a Gyvt. 39. és 40. §-ában foglalt tevékenységeket és intézkedéseket tartalmazó – gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését és a családjából kiemelt gyermek visszahelyezését.   

(2) Az Önkormányzat a gyermekjóléti szolgáltatást a Sülysáp Környéki Szociális Szolgáltató (székhelye: 2241 Sülysáp, Szent István tér 1.; a továbbiakban: Szociális Szolgáltató) útján látja el..

6. Gyermekek napközbeni ellátása

12. §  (1) A gyermekek napközbeni ellátása keretében az Önkormányzat mindazon gyermekek számára, akiknek szülei, nevelői, gondozói – munkavégzésük, munkaerő-piaci részvételt elősegítő programban, képzésben való részvételük, betegségük vagy egyéb ok miatt –  a gyermek napközbeni ellátásáról nem tudnak gondoskodni, biztosítja az életkoruknak megfelelő nappali felügyeletet, gondozást, nevelést, foglalkoztatást és étkeztetést. 

(2) Az Önkormányzat a gyermekek napközbeni ellátását saját fenntartású bölcsőde, óvoda és általános iskolai napközi, valamint igény esetén a nyári szünidő négy hetében, naponta 8.00 és 16.30 között alternatív napközbeni ellátás (a továbbiakban: nyári napközi) útján biztosítja.
    

(3) A bölcsőde az alapellátáson túl, – az intézményvezető döntése alapján, az Alapító okiratában, illetve a szervezeti és működési szabályzatában foglaltak szerint – szolgáltatásként speciális tanácsadással, időszakos gyermekfelügyelettel, gyermekhotel működtetésével, vagy más gyermeknevelést segítő szolgáltatásokkal is segíti a családokat.

(4) A bölcsőde napos bölcsődeként működik, naponta 6.00-tól 18.00-ig tart nyitva.

7. A személyes gondoskodást biztosító alapellátások igénybevételének módja 

13. §  (1) A személyes gondoskodás igénybevétele – a Gyvt.-ben szabályozott esetek kivételével – önkéntes; az ellátást igénylő vagy törvényes képviselője kérelmére történik. 

(2) Cselekvőképtelen személy kérelmét a törvényes képviselője terjeszti elő; korlátozottan cselekvőképes személy a törvényes képviselőjének beleegyezésével terjesztheti elő a kérelmét. 

14. §  (1) A gyermekjóléti szolgáltatás iránti kérelmet a Szociális Szolgáltatónál lehet előterjeszteni.

(2) A gyermekek napközbeni ellátása iránti kérelmet az ellátást nyújtó intézménynél kell közvetlenül előterjeszteni.

(3) A gyermek felvételéről

a) óvodai ellátás iránti kérelem esetén a közoktatásról szóló törvényben előírt eljárási rend szerint,

b) bölcsődei ellátás iránti kérelem esetén az 1. melléklet szerinti Felvételi szabályzat alapján

az intézményvezető dönt.

(4) A gyermekek napközbeni ellátását különösen az olyan gyermek számára kell biztosítani,

a) akinek fejlődése érdekében állandó napközbeni ellátásra van szüksége,

b) akit egyedülálló vagy időskorú személy nevel, vagy 

c) akivel együtt a családban három vagy több gyermeket nevelnek, kivéve azt, akire nézve eltartója gyermekgondozási díjban részesül,

d) akinek a szülője, gondozója szociális helyzete miatt az ellátásról nem tud gondoskodni,
e) – bölcsődei felvétel során – aki rendszeres gyermekvédelmi kedvezményre jogosult és szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

8. A személyes gondoskodás igénybevételének díjai és kedvezményei

15. §  (1) Az Önkormányzat által biztosított gyermekjóléti szolgáltatás igénybevétele térítésmentes.

(2) A gyermekek napközbeni ellátása keretében nyújtott alapellátást jelentő szolgáltatások közül csak az étkeztetésért kell térítési díjat fizetni, az ellátást biztosító intézményben. 

(3) Az étkeztetésért fizetendő intézményi térítési díjakat a rendelet 2. melléklete tartalmazza.
 

16. §  (1) Kérelemre – a Gyvt.-ben biztosított normatív étkezési kedvezményen túl vagy attól függetlenül – a Bizottság étkezési térítési díj kedvezményt állapít meg azon gyermek részére, akinek
 

a) a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 160 %-át, és 

b) a térítési díj megfizetése a család létfenntartását veszélyeztetné. 

(2) Az étkezési kedvezmény a fizetendő térítési díj 100 %-áig terjedhet.

(3) Az étkezési térítési díj rászorultsági alapon történő mérséklése iránti kérelemhez csatolni kell: 

a) a kérelem indokolását és a megalapozottságát igazoló esetlegesen rendelkezésre álló bizonyítékokat, 

b) az egész családra kiterjedő jövedelem- és vagyonnyilatkozatot és az ezt alátámasztó, az igénylő és családja jövedelmi viszonyáról szóló igazolásokat. 
 

9. A személyes gondoskodás nyújtó ellátások megszűnésének esetei és módja

16/A. § A személyes gondoskodást nyújtó ellátás megszűnik

a) az igénylő kérelmére,

b) a jogosultsági feltételek megszűnése esetén, 

c) az ellátás igénybevételéhez kapcsolódó kötelezettségek megszegése esetén, az intézményvezető intézkedésével.

V.  Fejezet

Záró rendelkezések

17. §  (1) Jelen rendelet 2010. szeptember 1-jén lép hatályba; rendelkezéseit a hatálybalépését követően benyújtott kérelmekre vonatkozóan kell alkalmazni.

(2) A rendelet hatályba lépésével egyidejűleg Sülysáp Nagyközség Önkormányzata Képviselő-testületének a gyermekek védelméről és a gyámügyi igazgatásról szóló 6/1998. (IV.27.) rendelete, valamint az azt módosító 8/1999. (VI.28.) és 14/2004. (VII.12.) rendeletei hatályukat vesztik. 

18. §  E rendelet a következő uniós jogi aktusokkal összhangban került megalkotásra:

a) a Tanács 94/33/EK irányelve (1994. június 22.) a fiatalok munkahelyi védelméről, az Mt. irányadó rendelkezéseivel együtt;

b) a Tanács 2003/109/EK tanácsi irányelve (2003. november 25.) a harmadik országok huzamos tartózkodási engedéllyel rendelkező állampolgárainak jogállásáról, 11. cikk (1) bekezdés d) pont és 21. cikk;

c) az Európai Parlament és a Tanács 2004/38/EK irányelve (2004. április 29.) az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről, 24. cikk;

d) a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet.

Sülysáp, 2010. augusztus 19.


Horinka László s.k.
Tóth Krisztina s.k.

polgármester
jegyző



1. melléklet a 12/2010. (VIII. 26.) önkormányzati rendelethez

A sülysápi Gólyahír Bölcsőde felvételi szabályzata

Sülysáp Nagyközség Önkormányzata a három éves kor alatti gyermekek napközbeni ellátását biztosító Gólyahír Bölcsődében (2241 Sülysáp, Szilvafasor u. 1.) a bölcsődei alapellátás igénybevételének feltételeit a következő szabályzatban állapítja meg:

1. Az ellátásra jogosultak köre
1.1. A Bölcsődébe az a gyermek vehető fel, akinek szülei, nevelői, gondozói – munkavégzésük, munkaerőpiaci részvételt elősegítő programban, képzésben való részvételük, vagy egyéb ok miatt – a napközbeni ellátásáról nem tudnak gondoskodni.

1.2. A Bölcsődébe a gyermek húszhetes korától harmadik – fogyatékos gyermek az ötödik – életévének betöltéséig, illetve az 1.3 pontban szereplő speciális esetben azon év december 31-éig vehető fel, amelyben a gyermek a harmadik – fogyatékos gyermek az ötödik – életévét betölti.

1.3. Bölcsődében a gyermek annak a nevelési évnek a végéig nevelhető, melyben a harmadik életévét betölti. Ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
1.4.  A bölcsődei felvétel során elsőbbséget élveznek a Sülysápon bejelentett állandó lakóhellyel, ennek hiányában tartózkodási hellyel rendelkező és életvitelszerűen is Sülysápon tartózkodó családok gyermekei. 

1.5. Az előző pontban foglaltak figyelembevétele mellett, a bölcsődei felvétel során további előnyben kell részesíteni azt a gyermeket,

a) aki rendszeres gyermekvédelmi kedvezményre jogosult és szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll,

b) akinek családjában az egy főre eső nettó jövedelem alacsony,

c) akit egyedülálló szülő nevel, mely tényt a szülő hitelt érdemlően igazolni tud,

d) akinek családjában három vagy több kiskorú gyermeket nevelnek,

e) aki árva, vagy félárva, illetve – a szülő vagy szülők elhalálozása miatt – gyámság alatt áll,

f) akinek szülei, vagy a szülők egyike korábban állami gondozott volt,

g) akinek bölcsődei felvételét a gyermek egészségügyi problémája indokolja, amit a szülő házi gyermekorvosi vagy szakorvosi igazolással bizonyítani tud,

h) akinek tekintetében a körzeti védőnő, a gyermekjóléti szolgálat vagy a házi gyermekorvos a gyermek, illetve a család helyzetére tekintettel méltányossági elbírálást javasol.

1.6. Amennyiben a Bölcsőde az 1.4 pontban foglaltak figyelembe vételét követően is rendelkezik szabad férőhellyel, más településen élő gyermek is felvehető, azonban közülük is elsőbbséget élveznek azok, akiknek valamely szülője sülysápi munkahellyel rendelkezik, illetve az 1.5 pontban foglaltak alapján előnyben kell részesülniük.
1.7. A gyermek bölcsődei ellátását – a fentiekben meghatározott sorrendiség figyelembe vétele nélkül biztosítani kell –, ha a jegyző a gyermekek védelméről és a gyámügyi igazgatásról szóló törvény alapján a gyermeket védelembe vette, és kötelezte a szülőt, hogy folyamatosan vegye igénybe a bölcsődei ellátást. 

1.8. A Bölcsődébe nem vehető fel az a gyermek, akire nézve eltartója gyermekgondozási díjban részesül. 

2. Az ellátás igénybevételének módja

2.1. A Bölcsődébe a felvétel elsődlegesen önkéntes módon, kérelemre történik, melyet a törvényes képviselő terjeszthet elő az intézményvezetőnél, az intézmény által rendszeresített nyomtatványon. 

2.2. A gyermek bölcsődébe történő felvételét – a szülő hozzájárulásával – a körzeti védőnő, a házi gyermekorvos, a háziorvos, a családgondozó, a gyermekjóléti szolgálat vagy a gyámhatóság is kezdeményezheti.

2.3. Amennyiben a gyermek védelme az ellátás önkéntes igénybevételével nem biztosított, a jegyző a gyermekek védelméről és a gyámügyi igazgatásról szóló törvény alapján az ellátás kötelező igénybevételét elrendelheti. 

2.4. A Bölcsődébe való jelentkezés folyamatos. Az ellátás igénybevételére vonatkozó kérelmet a Bölcsőde vezetőjéhez kell benyújtani az intézménynél e célra rendszeresített formanyomtatványon, a szükséges mellékletek csatolásával.

2.5. A felvételi kérelemhez csatolni kell: 

a) a gyermek és a szülők, törvényes képviselő lakcímkártyájának másolatát, 

b) munkáltatói igazolást a szülők munkaviszonyának igazolására, 

c) a szülő tanulói jogviszonya esetén az oktatási intézmény által kiállított iskolalátogatási igazolást, 

d) munkaerőpiaci képzésen való részvétel esetén az illetékes munkaügyi központ igazolását a képzés idejéről,

e) a szülő betegsége esetén a háziorvos/szakorvos által kiállított igazolást, 

f) a gyermek betegsége esetén az ellátás indokoltságát igazoló gyermekorvosi igazolást, 

g) a teljes családra kiterjedő jövedelemigazolást,

h) egyedülálló szülő esetén a Magyar Államkincstár igazolását emelt családi pótlék folyósításáról, 

i) a családban nevelt három vagy több kiskorú gyermek esetén a Magyar Államkincstár igazolását emelt családi pótlék folyósításáról (amennyiben rendszeres gyermekvédelmi támogatás nem került megállapításra),

j) minden olyan egyéb igazolást, mely alapján a gyermek – az 1. pontban megadott szempontok szerint – a felvétel során előnyt élvezhet.
2.6. A kérelmekről, illetve a felvételről – a becsatolt igazolások alapján, az 1. pontban meghatározott felvételi sorrend figyelembevételével – az intézményvezető – a szükséges dokumentumok teljeskörű benyújtásától számított – 10 munkanapon belül dönt, aminek eredményéről haladéktalanul írásban értesíti a szülőt/törvényes képviselőt. 

2.7. Az intézményvezető döntése ellen – annak kézhezvételétől számított 5 munkanapon belül – kifogással lehet élni, melyet Sülysáp Nagyközség Polgármesteréhez címezve a Bölcsőde vezetőjéhez kell benyújtani. A Polgármester a kifogásról határozattal dönt.

2.8. Amennyiben a felvételi kérelmet férőhelyhiány miatt nem lehet teljesíteni, úgy a gyermeket várólistára kell venni. A gyermekek a várólistára sem jelentkezési, hanem az 1. pontban megállapított szempontok szerinti sorrendben kerülnek fel. Várólistára is csak az a gyermek vehető fel, aki már megszületett. Üresedés esetén a listán szereplő gyermek törvényes képviselőjét haladéktalanul értesíteni kell. 

2.9. A bölcsődei ellátás megkezdésekor az intézmény vezetője a törvényes képviselővel megállapodást köt 

a) az ellátás várható időtartamáról,

b) a fizetendő étkezési térítési díj mértékéről, a fizetésre vonatkozó szabályokról, 

c) a nyújtott szolgáltatások formájáról, módjáról,

d) a törvényes képviselő kötelezettségeiről.

2.10. A beiratkozást követő 5 napon belül a szülő/törvényes képviselő köteles benyújtani a házi gyermekorvos vagy a háziorvos igazolását arról, hogy a gyermek egészségi állapota alapján bölcsődében gondozható.

3. A bölcsődei ellátás megszűnése 

3.1. A bölcsődei ellátás megszűnik

a) az életkorra vonatkozó jogosultsági feltételek megszűnésével,

b) a szülő vagy törvényes képviselő kérelmére, 

c) ha a szülő a bölcsőde házirendjét figyelmeztetés ellenére sem tartja be, 

3.2. A bölcsődeorvos szakvéleménye alapján meg kell szüntetni annak a gyermeknek az ellátását, aki az egészségi állapota miatt bölcsődében nem gondozható, vagy magatartászavara miatt veszélyezteti a többi gyermek fejlődését. 
2. melléklet a 12/2010. (VIII. 26.) önkormányzati rendelethez

A személyes gondoskodást nyújtó gyermekintézmények intézményi térítési díjai

1. Nyersanyag alapnorma

	Tízórai
	20 %
	76,40 Ft + áfa

	Ebéd
	65 %
	248,30 Ft + áfa

	Uzsonna
	15 %
	57,30 Ft + áfa

	Összesen
	100 %
	382 Ft + áfa


2. Bölcsődei térítési díjak

2.1. Intézményi térítési díj 2012. január 1. – március 31. között

Térítési díj nyersanyag alapnorma alapján:
	Reggeli
	10 %
	38,20 Ft + áfa / étkezési nap

	Tízórai
	10 %
	38,20 Ft + áfa / étkezési nap

	Ebéd
	65 %
	248,30 Ft + áfa / étkezési nap

	Uzsonna
	15 %
	57,30 Ft + áfa / étkezési nap

	Összesen
	100 %
	382 Ft + áfa / étkezési nap


Intézményi térítési díj = 382 Ft + áfa x étkezési napok száma.

Intézményi térítési díj 21 ellátási napra /havi díj/ = 8.022 Ft + áfa = 10.185 Ft.

2.2 Intézményi térítési díj 2012. április 1-től

Az intézményi térítési díj megállapításának elemei:

	Ft/fő/nap
	A
	B
	C
	D

	
	Önköltség 
	Normatíva 
	Térítési díj maximális összege 
	Fizetendő nettó intézményi térítési díj (< C)

	Étkezés
	1481
	725
	382 + áfa

(nyersanyagnorma)
	382

	Gondozás
	2526
	1236
	1290
	300

	Bölcsődei ellátás
	4007
	1961
	1878
	682


Intézményi térítési díj havi összege:

	
	Ellátási napok száma
	Nettó havi díj (Ft)
	Bruttó havi díj (Ft)

	Étkezési díj
	21
	8.022
	10.185

	Gondozási díj /áfamentes/
	
	6.300
	6.300 

	Összesen
	21
	14.322
	16.485


3. Óvodai térítési díjak

	Tízórai
	20 %
	76,40 Ft + áfa / étkezési nap

	Ebéd
	65 %
	248,30 Ft + áfa / étkezési nap

	Uzsonna
	15 %
	57,30 Ft + áfa / étkezési nap

	Összesen
	100 %
	382 Ft + áfa / étkezési nap


3.1. Kétszer étkező óvodás gyermek térítési díja = 325 Ft + áfa x étkezési napok száma.

3.2. Háromszor étkező óvodás gyermek térítési díja = 382 Ft + áfa x étkezési napok száma.

4. Iskolai térítési díjak

	Tízórai
	20 %
	76,40 Ft + áfa / étkezési nap

	Ebéd
	65 %
	248,30 Ft + áfa / étkezési nap

	Uzsonna
	15 %
	57,30 Ft + áfa / étkezési nap

	Összesen
	100 %
	382 Ft + áfa / étkezési nap


4.1. Étkező iskolás gyermek térítési díja = 325 Ft + áfa x étkezési napok száma.

4.2. Napközis gyermek térítési díja = 382 Ft + áfa x étkezési napok száma.
4.3. Nyári napközi térítési díja = 520 Ft + áfa x étkezési napok száma.

5. Egyéb térítési díjak

5.1. Alkalmazotti térítési díj = 382 Ft + áfa x étkezési napok száma.

5.2. Vendégebéd térítési díja = 600 Ft + áfa x étkezési napok száma.

� Módosította: 8/2013. (VI. 14.) önkormányzati rendelet 1. §. Hatályos: 2013. június 15-től.


� Megállapította: 16/2010. (XI. 22.) önkormányzati rendelet 1. § (2). Hatályos: 2011. január 1-től.


� Megállapította: 16/2010. (XI. 22.) önkormányzati rendelet 1. § (2). Hatályos: 2011. január 1-től.


� Módosította: 16/2010. (XI. 22.) önkormányzati rendelet 2. §. Hatályos: 2011. január 1-től.


� Megállapította: 16/2010. (XI. 22.) önkormányzati rendelet 3. §. Hatályos: 2011. január 1-től.


� Megállapította: 25/2010. (XII. 28.) önkormányzati rendelet 1. §. Hatályos: 2011. január 1-től.


� Módosította: 8/2013. (VI. 14.) önkormányzati rendelet 2. §. Hatályos: 2013. június 15-től.


� Módosította: 20/2012. (X. 1.) önkormányzati rendelet 3 §. Hatályos: 2012. október 2-től.

� Megállapította: 16/2010. (XI. 22.) önkormányzati rendelet 4. §. Hatályos: 2011. január 1-től.


� Megállapította: 16/2010. (XI. 22.) önkormányzati rendelet 5. §. Hatályos: 2011. január 1-től.


� Módosította: 24/2011. (XII. 15.) önkormányzati rendelet 1. §. Hatályos: 2012. január 1-től.


� Módosította: 6/2012. (III. 23.) önkormányzati rendelet 1. §. Hatályos: 2012. március 23-tól, visszamenőleges alkalmazással 2012. január 1-től.

